钦定古今图书集成/明伦汇编/氏族典/第392卷 > 李遵勖
## 钦定古今图书集成/明伦汇编/氏族典/第392卷 > 李遵勖

按《宋史李遵勖传》：“遵勖，字公武，崇矩孙继昌子也。少
学骑射，及长，好为文词，举进士，大中祥符间，召对便
殿，尚万寿长公主。初名勖。帝益遵字，升其行，为崇矩
子。授左龙武军驸马都尉。坐私主乳母，谪均州团练
使，徙蔡州。逾年，起为太子左卫率府副率，复左龙武
军将军。后迁宣州观察使。求补郡自试，出知澶州，迁”
昭德军节度观察留后，拜宁国军节度使，徙镇国军、
知许州。卒，谥曰“和文。”有《问宴集》二十卷，《外馆芳题》七
卷。子端懿、端愿、端悫。